Árið þar sem áhyggjur af peningaþvætti flutu upp á yfirborðið á Íslandi Árið 2019 var árið þegar Íslendingar fóru að hafa verulegar áhyggjur af því að hér gæti mögulega verið stundað umfangsmikið peningaþvætti . Ástæðan var sú að allar hefðbundnar varnir landsins við slíkri óværu voru í ólagi . Í lok árs situr Ísland á gráum lista vegna ónógra varna gegn peningaþvætti , íslenskt stórfyrirtæki liggur undir grun um að hafa stundað slíkt víða um heim og brotalamir voru í vörnum allra íslensku viðskiptabankanna . Kjarninn hefur leitt umfjöllun um málið . Hér er yfirlit yfir þá umfjöllun . Árið þar sem áhyggjur af peningaþvætti flutu upp á yfirborðið á Íslandi Árið 2019 var árið þegar Íslendingar fóru að hafa verulegar áhyggjur af því að hér gæti mögulega verið stundað umfangsmikið peningaþvætti . Ástæðan var sú að allar hefðbundnar varnir landsins við slíkri óværu voru í ólagi . Í lok árs situr Ísland á gráum lista vegna ónógra varna gegn peningaþvætti , íslenskt stórfyrirtæki liggur undir grun um að hafa stundað slíkt víða um heim og brotalamir voru í vörnum allra íslensku viðskiptabankanna . Kjarninn hefur leitt umfjöllun um málið . Hér er yfirlit yfir þá umfjöllun . Árum saman starfaði einn maður á peningaþvættisskrifstofu Íslands . Úrbætur þurfa að vera gerðar fyrir mitt næsta ár . Athugun FME á aðgerðum Arion banka gegn peningaþvætti leiddi í ljós fjölmargar brotalamir að mati eftirlitsins . Niðurstaða athugunarinnar lá fyrir í janúar en var ekki birt fyrr en á miðvikudag . Arion banki segist hafa brugðist við öllum úrbótakröfum . Þrjár athuganir standa yfir á á vegum Fjármálaeftirlitsins á aðgerðum eftirlitsskyldra aðila gegn peningaþvætti . Eftirlitið svarar því ekki hvort verið sé að athuga Landsbankann , Íslandsbanka og Kviku , en það hefur þegar opinberað niðurstöðu sína á athugun á Arion banka . Sú athugun leiddi í ljós fjölmargar brotalamir . Lokaútgáfa skýrslu um peningaþvættisvarnir Íslands , vegna athugunar sem alþjóðleg samtök hafa unnið að frá því í fyrravor , mun verða birt fyrstu vikuna í september . Á meðal þess sem fram kemur í henni er að Ísland verður áfram í „ aukinni eftirfylgni “ hjá samtökunum . Þegar Financial Action Task Force ( FATF ) , alþjóðleg samtök gegn peningaþvætti , felldi áfellisdóm yfir löggjöf og eftirliti Íslendinga með peningaþvætti og fjármögnun hryðjuverka í fyrravor fékk „ Fjármálaeftirlitið og ýmsir aðrir hvassa brýningu um að taka til hendinni og verða við úrbótakröfum alþjóðasamfélagsins . “ Mikil áhætta á peningaþvætti fylgdi fjármagnshöftum á Íslandi og þeim leiðum sem valdar voru til að losa um þau . Seðlabanki Íslands þarf að grípa til margháttaðra aðgerða til að draga úr þeirri áhættu , nú nokkrum árum eftir að höftum var að mestu aflétt . Meðal annars á að breyta lögum til að afnema þagnarskyldu vegna gjaldeyriseftirlits . Sami útlendingurinn getur átt í umtalsverðum viðskiptum með gjaldeyri á Íslandi án þess að slíkt flaggist . Ástæðan er sú að allir erlendir kaupendur á gjaldeyri eru skráðir undir sömu kennitölunni hjá fjármálastofnunum . Kennitölu „ ótilgreinds útlendings “ . Búið er að vísa 64 málum sem tengjast Panamaskjölunum til héraðssaksóknara til refsimeðferðar . Alls er rannsókn lokið í 96 málum sem tengjast skjölunum og sjö mál er enn í ferli . Undandregnir skattstofnar í þeim málum sem búið er að rannsaka eru 16,4 milljarðar króna . Þorri fjármunanna var falin í skattaskjólum . „ Það var hægt að fara á eftir þeim peningum sem komið var undan hérlendis , en það var ákveðið að gera það ekki . Það var hægt að grípa þá þegar þeir flæddu aftur inn í íslenskt efnahagslíf , en það var ákveðið að gera það ekki . Það var hægt að laga augljósar brotalamir víða í íslenska kerfinu , en það var ákveðið að gera það ekki . “ „ Til að eyða þessum vafa blasir við að ráðast þarf í opinbera rannsókn á fjárfestingarleið Seðlabanka Íslands . Það þarf að gera það á grundvelli laga um rannsóknarnefndir Alþingis og opinbera þá sem fengu að nýta sér leiðina . Leið sem , að mati Seðlabankans sjálfs , gætti ekki jafnræðis , stuðlaði að neikvæðum áhrifum á eignaskiptingu , opnaði mögulega á peningaþvætti , og gerði „ óæskilegum auðmönnum “ kleift að flytja hingað fé úr skattaskjólum . Og svo framvegis . Það væri í raun ósmekklegt að gera það ekki . “ „ En það sem liggur fyrir er að það veit enginn fyrir víst hvað gerðist , vegna þess að enginn fylgdist almennilega með því og enginn hefur rannsakað það af neinu viti . Rökstuddur grunur er um að þessi leið , sem augljóslega gat nýst til peningaþvættis sökum skilmála og eftirlitsleysis , hafi verið nýtt í þeim tilgangi en engin leið er til að sanna það nema að hún verði að fullu rannsökuð . “ Þrír stjórnmálaflokkar leggja til að skipuð verði rannsóknarnefnd um fjárfestingarleið Seðlabanka Íslands . Hún á að greina hvaðan þeir tugir milljarðar króna sem færðir voru inn í landið í gegnum hana komu og opinbera hverjir fengu að nýta sér leiðina . Þá á nefndin sérstaklega að skoða hvort fjárfestingarleiðin hafi verið notuð til peningaþvættis . „ Vonandi ber okkur nú gæfa til að koma öllum þessum málum í lag í eitt skipti fyrir öll . Það hagnast nefnilega enginn á ógagnsæi nema sá sem hefur eitthvað að fela . Reglur samfélagsins eiga ekki að vera sniðnar að hans þörfum , heldur allra hinna . “ Fjármálaeftirlitið mun birta niðurstöðu athugana á peningaþvættisvörnum Landsbankans og Íslandsbanka , sem báðir eru í ríkiseigu , og Kviku banka , sem er einkabanki , á næstu tveimur vikum . Áður hefur eftirlitið birt niðurstöðu Arion banka . Í þeirri athugun opinberuðust fjölmargar brotalamir . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .